Jamen, så er den ged barberet. Du skriver om læseren, der (Familie Journal nr. 29) var i tvivl, om hun skulle returnere forlovelsesringen, efter hun havde brudt med kæresten. Jeg ved ikke, om vores læsere vil godtage, at den regel gælder for alle, men nu har du i hvert fald givet en rettesnor. Sommetider, ikke bare i dette tilfælde, men ofte i livets store dilemmaer, ville man ønske, at der var nogle spilleregler, alle var enige om. Det er desværre ikke så enkelt. Vi ser, om brevkassens læsere tager din anvisning til sig. Jeg har vist læst det samme et sted.